અને અત્યારે, તેમણે અને ડૉ. બીએ નિર્ણય કરી લીધો હોવા છતાં, દરદીઓને સાઇનાઇડનું ઇન્જેક્શન આપવા જેટલી, કે કોઈને તેવું કરતાં જોતી વેળાએ વ્યાવસાયિક તટસ્થતા દાખવી શકવા જેટલી કઠોરતા પોતાનામાં છે કે નહીં એ પણ ડૉ. એચ નક્કી કરી શકતા ન હતા! આમ તો, જે સ્ત્રીને આપણે ચાહતા હોઈએ તેનો સંપર્ક કરવો કે નહીં, તેના જેવી જ વાહિયાત દલીલ હતી આ! અને આવો નિર્ણય પોતાનો જ હોય તો તેનું પણ કોઈ મહત્ત્વ રહેતું ન હતું, કારણ કે નિર્ણય ગમે તે કરવામાં આવે, કારમી વાસ્તવિકતાનો સામનો કરવાનો તો હજુ પણ બાકી જ રહેતો હતો!